Николай Добролюбов
В безстрастието си голямо…

Превод от руски: Иванка Павлова, —

chitanka.info

В безстрастието си голямо,

безсилен, болен, отчужден,

приятелю, на тебе само

внуших любов до този ден.

Тя за душа, която страда,

е като лек незаменим.

Би пил елея й с наслада

човекът, ако е любим.

За мене твоята присъда

от смърт по-страшна бе, така

разби на чувствата съсъда

с безтрепетната си ръка.

Целебният балсам изтича

и аз го гледам ужасен:

нима в калта да коленича

и там да пия унижен?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.